Doen jou deel op pad | Netwerk24
Doen jou deel op pad
Minstens 19 mense is sedert Vrydag (01/03) in drie af­sonderlike ongelukke op paaie in die Vrystaat dood.
In een ongeluk waarin 13 mense oorlede is, het 'n voertuig vermoedelik ondanks 'n soliede streep verbygesteek en reg van voor teen 'n minibustaxi gebots. 'n Tweede taxi het toe vermoedelik in die eerste een vasgery.
In nog 'n ongeluk is vyf mense dood nadat die bestuurder van een voertuig glo beheer oor die voertuig verloor het.
In 'n derde ongeluk is 'n 12-jarige seun op die toneel dood nadat die motor waarin hy gereis het, omgeslaan het.
Ek bevind myself ook dikwels skuldig daaraan dat ek haastig is en vinnig by my bestemming wil uitkom.
Hierdie ongelukke laat my weer besef dat dit lewens spaar wanneer 'n mens net geduldig is en miskien 'n paar sekondes langer neem om 'n ander voertuig verby te steek.
Gaan jou voertuig se padwaardigheid gereeld na om seker te maak dat bande, remme en so meer in orde is.